Հեքիաթ ռազմական գաղտնիքի, Մալչիշ-Կիբալչիշի և նրա հաստատուն խոսքի մասին

**«Հեքիաթ ռազմական գաղտնիքի, Մալչիշ-Կիբալչիշի և նրա հաստատուն խոսքի մասին»** (), խորհրդային գրող Արկադի Գայդարի գեղարվեստական ստեղծագործությունը։ Հեքիաթն առաջին անգամ տպագրվել է 1933 թվականի ապրիլին «Պիոներսկայա պրավդա» թերթում՝ «Հեքիաթ ռազմական գաղտնիքի, Մալչիշ-Կիբալչիշի և նրա հաստատուն խոսքի մասին» վերնագրով։ Հետագայում տպագրվել է որպես «Ռազմական գաղտնիք» պատմվածքի մաս։

## Սյուժե
Պատերազմը նոր է ավարտվել․ Կարմիր Բանակը քշել է անիծյալ բուրժուինների սպիտակ զորքերը։ Սովետների երկիրը խաղաղ վերականգնվում է։ Մի գյուղում ապրում էր Մալչիշ-Կիբալչիշը հոր և ավագ եղբոր հետ։

Սակայն անիծյալ բուրժուինները Սև լեռների հետևից հարձակվում են երկրի վրա։ Այն բանից հետո, երբ տղայի հայրը և ավագ եղբայրը՝ Կիբալչիշը, գնում են պատերազմ, գյուղում մնում են միայնակ տղաները։ Եվ երբ Կարմիր բանակի մարտիկը հերթական անգամ գալիս է օգնության համար, նա ոչ ոքի չի գտնում, բացի ծերունուց։

Այնուհետև Մալչիշ-Կիբալչիծը ոտքի է հանում իր ընկեր տղաներին և նրանց տանում պատերազմ։ Միայն Մալչիշ-Պլոխիշն է  օգնում հակառակորդին իր սեփական շահի համար և, ձևացնելով, որ ինքը նույնպես գնում է կռվելու, իրականում հարմար պահի է սպասում դավաճանության համար։ Նման պահը շուտով ներկայանում է. Մալչիշ-Պլոխիշը հրկիզում է տղաների զինամթերքի պահեստը և դրանով իսկ օգնում բուրժուիններին՝ բռնելու Մալչիշ-Կիբալչիշին։

Տղային շղթայում են ծանր շղթաներով և փակում քարե աշտարակի մեջ։ Գլխավոր Բուրժուինը հրաման է տալիս իր բուրժուիններին խոշտանգել Մալչիշ-Կիբալչիշին ամենասարսափելի տառապանքներով, որպեսզի նրանից ստանա Կարմիր բանակի ռազմական գաղտնիքը։ Բայց Մալչիշ-Կիբալչիշը հրաժարվում է հայտնել գաղտնիքը և ծիծաղում է նրանց դեմքին։ Շուտով Կարմիր բանակը օգնության է հասնում և ջախջախում բուրժուինների բանակը, բայց շատ է ուշ է լինում․ Մալչիշ-Կիբալչիշը զոհվում է, բայց նրա հիշատակը մնում է։

## Մշակույթում
ԽՍՀՄ-ում հեքիաթի հիման վրա նկարահանվել են գեղարվեստական ֆիլմեր «Լենֆիլմի» և «Մոսֆիլմի» կինոստուդիաներում։ 1964 թվականին ռեժիսոր Եվգենի Շերստոբիտովը Ալ․ Դովժենկոյի անվան կինոստուդիայում (Ուկրաինական ԽՍՀ) նկարահանել է «Հեքիաթ Մալչիշ-Կիբալչիշի մասին» մանկական լիամետրաժ գեղարվեստական ֆիլմը։ նկարահանվել է նաև «Հեքիաթ Մալչիշ-Կիբալչիշի մասին» մուլտֆիլմը։ 1957 թվականին հեքիաթի մոտիվներով թողարկվել Է դիաֆիլմ։

## Ծանոթագրություններ

## Գրականություն
* *Бирюкова Е. С.* «Сказка о военной тайне, о Мальчише-Кибальчише и его твердом слове» Аркадия Гайдара: эпос революции для детей // Литература и революция (к 100-летию Октябрьской революции) Материалы Международной научно-практической конференции. 2017. — С. 29-34.
* *Фролова Е. А.* «Военная тайна» Аркадия Гайдара // Русский язык в школе. 2014. — № 1. — С. 57-62.
* *Климас И. С.* Фольклорные языковые элементы в «Сказке о военной тайне, о Мальчише-Кибальчише и его твердом слове» // Традиционная культура. Современный взгляд: проблемы и перспективы Юдинские чтения — 2008: Материалы Всероссийской научно-практической конференции. 2008. — С. 49-51.
* *Савенкова Е. В.* Культ пионеров-героев: жертвенный энтузиазм в жанре «для среднего школьного возраста»// Вестник Самарской гуманитарной академии. Серия: Философия. Филология. 2015. — № 1 (17). — С. 43-53.
* *Емельянов С.* Военная тайна Мальчиша-Кибальчиша // Родина. 2017. — № 11. — С. 81-87.

## Արտաքին հղումներ
* Аркадий Гайдар. Сказка про военную тайну, Мальчиша-Кибальчиша и его твёрдое слово

Կատեգորիա:Արկադի Գայդարի ստեղծագործություններ